Kan 1968, siya an pinakaenot na nagin Filipinong Rektor Magnificus kan Seminaryong Sentral kan Unibersidad kan Santo Tomas asin kan taon 1970, siya nanombrahan na Rektor kan nasabing unibersidad. Umabot an Hunyo 30, 1977, si Legaspi nanombrahan sa katongdan na Obispo titular nin Elefantaria nin Mauritania asin Obispo Auxiliar nin Manila. Tapos kaini, siya, sa sarong solemneng instalasyon kan Enero 18, 1983, nabugtak sa katongdan na ika-3ng Arsobispo kan Arkidiosesis nin Caceres asin ika-33 na Obispo kan Simbahan Katoliko Romano sa Filipinas. Laen pa kaini, nagsirbe man siyang Presidente kan Catholic Bishop's Conference of the Philippines (CBCP) patin Presidente kan Ika-2ng Plenary Council sa Filipinas kan 1991.